Deputat: Həm cəzalar sərtləşdirilməli, həm də ictimai nəzarət gücləndiriməlidir - Trend.Az\nDeputat: Həm cəzalar sərtləşdirilməli, həm də ictimai nəzarət gücləndiriməlidir\nSiyasət Materials 28 İyun 2020 16:14\nBirinci mərhələdə görülən tədbirlərin, atılan addımların nəticəsidir ki, bu gün rəqəmlər bizi təhdid etmir. Sadəcə, dövlət maksimum çalışır ki, vətəndaşı daha az əziyyət çəksin və ya daha az vətəndaşı əziyyət çəksin.\nT.Cəfərova bildirib ki, koronavirus pandemiyasının miqyasından asılı olmayaraq, ilin sonuna qədər insanların yaşayış səviyyəsi dəyişməz olaraq qalmalıdır:\n“Bildiyiniz kimi iyunun 24-də Gəncə şəhərində 200 çarpayılıq, müasir texnologiyalar əsasında quraşdırılan modul tipli xəstəxananın açılışı oldu. Bu, Cənab Prezidentin iştirakı ilə istifadəyə verilən 5-ci bu tip xəstəxanadır. Və yaxın vaxtların hədəfi, bu modul tipli xəstəxanaların sayını 10-a çatdırmaqdır. Məqsəd budur ki, digər xəstəxanalardan əlavə, 2 min çarpayı virusa yoluxmuş insanların sağalmasına xidmət etsin. Nəzərə alsaq ki, koronavirusa yoluxanların sayı artır, bu tip xəstəxanalar COVİD-19-la mübarizədə effektivliyə təsir edəcək. O ki qaldı sosial şəbəkələrdə yazılanlara, təbii ki, nəzarətdən kənar, heç bir məsuliyyət daşımayan şəbəkə istifadəçilərinin əksəriyyəti, müxtəlif qüvvələrin əlində alətə çevrilib. Hansı ki, o qüvvələr dövlətin vətəndaşa olan qayğısını, vətəndaşına verdiyi dəyəri həzm edə bilmirlər. Cənab Prezidentin də vurğuladığı kimi, səhiyyəsi dünya üçün etalon hesab olunan ölkələrdə belə vəziyyət getdikcə çətinləşir. Çünki heç bir ölkənin səhiyyəsi belə sürətlə artan xəstəliyin müalicəsinə hazır deyildi, eyni zamanda bizim... Burada, bir sıra faktorla yanaşı, həkim sayının xəstələnən insanların sayına adekvat olmaması da rol oynayır. Cənab Prezident öz çıxışında bunu da vurğuladı”.\nTamam Cəfərova qeyd edib ki, doğrudan da yoluxanların sayının əhalinin ümumi sayı ilə müqayisədə az olduğunu göstərir: “Bütün sahələr üzrə ölkəmizlə müqayisəsi bərbad olan Ermənistandakı vəziyyətə nəzər salsaq, ümumi mənzərə aydın olar. Əhalisi 3 milyon olmayan bir ölkədə bir gün ərzində yoluxanların sayı 700 nəfəri ötüb. Bu xüsusda bir çox ölkələri misal çəkə bilərik. Əhalisinin sayı 10 milyonu ötən Azərbaycanda cəmi 13 min yoluxma faktı qeydə alınıb. Onun da müəyyən hissəsi yumşalma qərarından sonrakı dövrün payına düşür".\nDeputat bildirib ki, bu gün dövlət virusla mübarizədə nə etmək mümkündürsə, hər şeyi edib və etməkdə davam edir: “Pandemiya ilə mübarizədə beynəlxalq maliyyə qurumlarından kredit istəyən, böyük dövlətlərdən yardım uman ölkələrdən fərqli olaraq, Azərbaycan öz gücünə mübarizəni davam etdirir. Özü də, o səviyyədə ki, dünya ölkləri üçün nümunə göstərilir. Amma təəssüf ki, bəzi insanlar bunu dərk etmir və ya etmək istəmir. Cənab Prezident məhz o insanları - məsuliyyətsiz insanları bunu dərk etməyə çağırdı. Bundan ötəri o insanlardan çox şey tələb olunmur. Sadəcə, bir neçə qaydalara əməl etmək lazımdır və o əməllərdən biri də qoruyucu maskaların istifadəsidir. Hansı ki, ölkənin birinci şəxsi - Cənab Prezident özü bu qaydalara ciddi şəkildə əməl edir. Bu baxımdan, ictimai qınağın yükü böyük rol oynamalıdır. Hər bir vətəndaşın borcu xüsusi qaydalara əməl etməklə yanaşı, ətrafında olan insanlardan da bunu tələb etməkdir. Nəzərə alaq ki, ictimai qınaq Azərbaycan cəmiyyəti üçün xarakterikdir. Cənab Prezidentin qeyd etdiyi kimi, “biz çalışmalıyıq ki, bu vəziyyətdən şərəflə çıxaq. Ancaq dövlət tərəfindən atılmış addımlar əgər kütləvi surətdə ictimaiyyət tərəfindən dəstəklənməsə, bunun xeyri olmayacaq. Dəstək isə nədən ibarətdir? Sadəcə olaraq, üç adi qaydanı gözləmək, buna əməl etmək və məsuliyyət, nizam-intizam göstərmək. Biz birlik, həmrəylik nümayiş etdirmişik”.


Bir gündə 18 deputat istefa verdi - GÜNÜN TƏZADLARI | Online ictimai-siyasi qəzet\nBir gündə 18 deputat istefa verdi - GÜNÜN TƏZADLARI\nTarix: 05.12.2018 | Saat: 19:30:00\nİranda su təchizatı ilə bağlı layihələrin 2019-cu ilin büdcəsindən çıxarılmasına etiraz edən 18 deputat istefa verdi. Hafta.az-ın Modern.az-a istinadla verdiyi xəbərdə deyilir ki, bu barədə İranın yarırəsmi xəbər agentliyi olan “Tasnim” məlumat yayıb. İstefa verənlərin hamısı İsfahandan olan millət vəkilləri olub. Yerli KİV-ə danışan isfahanlı deputat Nasir Musəvi Largani bildirib ki, prezident Həsən Ruhani su probleminin həlli ilə bağlı İsfahan xalqına verdiyi vədi yerinə yetirməyib. Qeyd edək ki, İsfahanın simvollarından olan Zayəndə çayı, təxminən, 10 ilə yaxındır qurumaq təhlükəsi ilə üz-üzədir. Bölgədə yaranan quraqlıq səbəbindən, əhali ciddi su problemi yaşayır və zamanla köç etməyə məcbur olur.\nRusiyada aeroporta azərbaycanlının adı verildi\nRusiyanın Surqut şəhər aeroportuna azərbaycanəsilli kəşfiyyatçı geoloq, Sibir neftini kəşf edən Fərman Salmanovun adı verildi. Hafta.az “Report”a istinadla xəbər verir ki, bu, çərşənbə axşamı "Rossiya 1" telekanalında yayımlanan "60 minut" (60 dəqiqə) verilişində nəticələri açıqlanan "Rusiyanın böyük adları" müsabiqəsinin yekununda məlum olub.\n"Velikie imena.rf" saytında aparılan müsabiqəyə dekabrın 4-də yekun vurulub. Səsvermədə 5 milyondan çox insan iştirak edib və respondentlər Rusiyanın federal və beynəlxalq əhəmiyyətli 47 böyük hava limanının adını müəyyənləşdiriblər. Siyahıda bir azərbaycanlının da adı olub. Kəşfiyyatçı geoloqun adı, eyni zamanda, iki şəhərin hava limanına namizəd olub: Surqut və Nijnevartovsk. Səsvermə nəticəsində onun adı Surqut şəhər aeroportuna verilib.\nDəfn edilən oğlan 11 gün sonra atasına zəng etdi\nAta oğlunu dəfn etdi, amma on bir gün sonra oğlundan ona zəng gəldi. Hafta.az-ın Moderator.az-a istinadla verdiyi xəbərə görə, qəribə hadisə ABŞ-da baş verib. Hər halda bir ata üçün ən böyük faciə oğlunu dəfn etməkdir. ABŞ-da yaşayan 82 yaşlı Frank da oxşar taleni yaşayıb. Əqli cəhətdən qüsurlu olan Frank uzun zaman küçələrdə yaşayır. Amma bir gün ailəsinə onun ölüm xəbəri verilir. Frankın atası oğlunu öz əlləri ilə dəfn edir. Amma on bir gündən sonra inanılmaz hadisə baş verir. Atasına zəng vuran Frank ölmədiyini deyir. Bəs o, necə sağ qalıb?\nMəlum olub ki, ölən adamın barmaq izləri səhlənkarlıq nəticəsində Frankla səhv salınıb və bundan başqa Frankın köhnə şəklindən istifadə olunub. Nəticədə də yanlış olaraq ailəyə övladlarının öldüyü bildirilib.\nƏrəbistanda nağılvari şəlalələr peyda oldu\nSon həftələrin şiddətli yağış və qarlarının səbəb olduğu görünməmiş daşqınlardan sonra Səudiyyə Ərəbistanı ərazisində nağılvari şəlalələr yarandı. Hafta.az xəbər verir ki, bu barədə “Əl-Ərəbiyyə” nəşri məlumat yayıb. Ölkənin ən uzun çay vadilərindən biri olan (600 km) Rummah vadisi davamlı yağışlardan sonra sanki canlanıb. Fürsətdən yararlanan fotoqraflar da Ərəbistan yarımadası üçün bir möcüzə olan şəlalələrin maraqlı təsvirlərini çəkib. Təqdim etdiyimiz fotolar gecə saat 2-də çəkilib.\nTəyyarə xəstəxana binasına çırpıldı\nABŞ-da yüngülmotorlu təyyarənin xəstəxanaya çırpılması anı ilə bağlı videogörüntülər yayımlandı. Hafta.az-ın Musavat.com-a istinadla verdiyi xəbərə görə, video “Palm Beach Post” nəşrinin “You Tube” kanalında yerləşdirilib. Təyyarə Florida ştatının Lauderdal şəhərində xəstəxana binasına dəyən zaman alışıb. Həmin anlar kameraya düşüb.


Yay aylarında qeydə alınan istilik rekordları dünyada kütləvi yanğınlara səbəb olub | Report.az\nYay aylarında qeydə alınan istilik rekordları dünyada kütləvi yanğınlara səbəb olub 2019-cu il bir sıra ölkələrdə davamlı temperatur rekordları ilə əlamətdar olub.\n23 Avqust , 2019 16:52\n2019-cu il bir sıra ölkələrdə davamlı temperatur rekordları ilə əlamətdar olub.\n"Report"un məlumatına görə, bu ilin iyul ayı isə 140 illik meteoroloji müşahidələr tarixinə ən isti iyul kimi düşüb. Temperatur 20-ci əsrin orta göstəricisindən təxminən 1 dərəcə yüksək olub - təqribən 16,7° C. Mütəxəssislər həmçinin Antarktika və Arktika buzlarının həcminin ən aşağı səviyyəyə endiyini söyləyirlər.\nBir sıra Avropa ölkələrində - Almaniya, Fransa, Belçika, Hollandiya, Polşada milli temperatur rekordları qeydə alınıb. İstilik Avstraliyaya da çatıb. Asiya regionunda ən yüksək temperatur Vyetnam və Honkonqda qeydə alınıb. İstilik hətta qütb dairəsinə də çatıb.\nRekord yüksək temperaturlar səbəbindən dünyanın bir sıra bölgələrində meşə yanğınları da tüğyan edir.\nMəsələn, Rusiyada bu ilin iyul ayında Krasnodar diyarı, İrkutsk vilayəti, Zabaykalye və Yakutiya ərazilərində güclü meşə yanğınları baş verib. Ayın sonuna qədər onların ümumi ərazisi Yakutiyada 1,13 milyon hektar, digər bölgələrdə isə 1,56 milyon hektar olub. Beş regionda fövqəladə vəziyyət rejiminin tətbiq edilməsinə dair qərar qəbul olunub.\nMeşə yanğınları 2019-cu ildə Sibirdə əhatə etdiyi sahəyə görə son bir neçə ildə Rusiyada baş verən ən böyük meşə yanğınları olub. Sibirin güclü yanğınlar tüğyan edən hissəsində iyun ayında havanın ora tempraturu 1981-2010-cu illərdəki uzunmüddətli orta göstəricidən, demək olar, 10 dərəcə yüksək olub.\n"Greenpeace" təşkilatının açıqlamasına görə, ilin əvvəlindən bəri Sibirdə 14,9 milyon hektar meşə ərazisi yanıb, atmosferə 225 milyon ton karbon qazı buraxılıb.\nraziliyada artıq 16 gündür Amazoniya meşələri yanır. Ölkənin Milli Kosmik Tədqiqatlar İnstitutu ilin əvvəlindən Amazon meşələrində rekord sayda - 75 min yanğın ocağının qeydə alındığını bildirib. Yanğınlar o qədər güclüdür ki, Rondoniya ştatında və qonşu Boliviya ərazisində olan yanğının tüstüsü iki min kilometr şərqdə yerləşən San Paulu meqapolisinə qədər çatıb və şəhər alatoranlığa çevrilib.\nAvqustun 2-də Amazonas ştatında yanğınların getdikcə dah da artması səbəbilə fövqəladə vəziyyət elan edilib.\nQeyd olunur ki, bu il bölgədəki meşə yanğınlarının sahəsi ötən il yanan ərazidən 84 faiz çoxdur.\nAmazoniya meşələrinin yerləşdiyi ərazisində yerləşdiyi digər ölkədə - Boliviyada artıq 744 hektar meşə sahəsini məhv edən yanğın zonalarının üzərindən uçuşlar qadağan edilib.\nanar adalarında güclü yanğınlarla əlaqədar olaraq təbii yanğınların ən yüksək həddi elan edilib.\nAvqustun 22-də səlahiyyətlilər Qran Kanariya adasında 12 min hektar ərazini əhatə edən yanğınla bağlı vəziyyətin sabitləşdiyini elan etsə də, alovun nəzarət altına alınmadığını qeyd edib. Səlahiyyətlilər Kanar adalarından təxminən 10 min adamı təxliyyə edib.\nanğınlar Ermənistandan da yan keçməyib. Belə ki, artıq dördüncü gündür Qarnıyarıq dağı ətrafındakı ərazi yanır. Həmin yanğın 1,8 min hektar sahəni əhatə edir. Yanğınlar Kotayk, Araqatsotn, Syunik vilayətlərinin əhatə edir. Ermənistan Fövqəladə Hallar Nazirliyi əhaliyə yeni yanğınların baş verməsi təhlükəsinin qalması barədə xəbərdarlıq edib.\nBununla yanaşı, Ermənistanın cənubunda - İranla sərhəddə bir neçə gündür söndürülməsi mümkün olmayan yanğın baş verib. Orada ardıc bağları yanır.\nürkiyənin qərbində, İzmir və Bodrum kimi turistik bölgələrdə meşə yanğınları altıncı gündür davam edir. Yanğın bölgələrindən yerli əhali təxliyyə edilib. İzmirdə yanğın 500 ha ərazini əhatə edib.\nBununla yanaşı, Marmara adasında güclü yanğın baş verib, nəticədə 250 hektara yaxın meşə sahəsi yanıb. Yanğının söndürülməsinə 500 yanğınsöndürən və 15 helikopter cəlb olunub.\nBundan əlavə, ölkənin qərbindəlki Kütahya vilayətində yanğın 80 hektar meşə sahəsini cənginə alıb. Yerli rəsmilər istilik və quraqlığın şiddətli yanğına səbəb olduğunu iddia edir.\nİngilis versiyası FotoSummer temperature records caused massive fires around the world\nRus versiyası FotoЛетние температурные рекорды стали причиной массовых пожаров по всему миру


Urmiyǝ Gölü, Van Gölünün suyu ilǝ yenidǝn canlanır | TRT Azerbaycan\nUrmiyǝ Gölü, Van Göl...\nUrmiyǝ Gölü, Van Gölünün suyu ilǝ yenidǝn canlanır\nDünyanın ən böyük ikinci Duz Gölü olan Urmiyǝ, 5 min 200 kvadrat kilometr sahəyə sahibdir.\n16.09.2015 ~ 05.10.2020\nUrmiyǝ gölünü Canlandırma Komissiyasının katibi İsa Kǝlǝntǝri, 90% faizindǝn çoxu quruyan Urmiyǝ gölün yenidən canlanlandırılması üçün Van Gölündən su daşımağı planlaşdırdıqlarını bildirib.\nİran xəbər agentliyi Tǝsnimǝ müsahibǝ verǝn Kǝlǝntǝri, Van Gölü və Urmiyǝ Gölünün su strukturlarının bir-biriylǝ uyğun olub olmadığına dair araşdırmalar aparılacağını, 3-4 ay davam etməsi gözlənilən araşdırmalardan sonra iki ölkə arasında texniki və siyasi müzakirələrin başlayacağını qeyd edib. Kǝlǝntǝrinin sözlǝrinǝ görǝ araşdırma mərhələsində olan layihǝ ilǝ bağlı aparılacaq ekologiya vǝ kimyəvi araşdırmaların müsbət nəticəlǝnmǝsi halında su transferinǝ başlanacaq.\nDünyanın ən böyük ikinci Duz Gölü olan Urmiyǝ, 5 min 200 kvadrat kilometr sahəyə sahibdir. Türkiyə sərhədinə yaxın olan Göl ilǝ Van Gölü arasındakı mǝsafǝ 147 kilometrdir. Ən dərin nöqtəsi təxminən 16 metr olan gölün 90% faizi quruyub. Tehran rəhbərliyi, gölü tǝxminǝn 10 ilǝ qǝdǝr keçmişdǝki vǝziyyǝtǝ gǝtirmǝk üçün 6 milyard dollarlıq layihǝsi hǝyata keçirib.


Bu gün “Eurovision” başlayır » Qafqazinform.az\nBu gün 64-cü “Eurovision” mahnı müsabiqəsi start götürəcək. Qafqazinform.az xəbər verir ki, layihənin birinci yarımfinalında 17 ölkə təmsilçisi Təl-Əviv Expo Mərkəzinin səhnəsində çıxış edəcək.\nFestivalın açılışını ötən il qalib olan Netta Barzilai və 1998-ci ildə İsrailə birincilik gətirən Dana International edəcək. Layihənin aparıcıları isə Bar Refaeli, Erez Tal, Assi Azar və Lucy Ayoub olacaq.\nArtıq dünən birinci yarımfinalın böyük məşqi baş tutub və hər bir ölkənin münsiflər heyəti iştirakçılara ballarını veriblər. Bu məqamda bildirək ki, səslər müsabiqə nəticələrinin 50 faizini təşkil edir. Digər 50% isə sabah bütün çıxışlardan dərhal sonra tamaşaçıların verəcəyi səslərin hesabına əldə olunan xallar olacaq.\n"ShamkirChess 2018": Bu gün Şəhriyar Məmmədyarovla Teymur Rəcəbov qarşılaşacaq\nRusiya "İsgəndər" üçün İrəvana faizsiz kredit verir\nQuli tanınmış avtoritetlərlə birlikdə - Foto\nBakı Olimpiya Stadionunun qarşısında yeni avtomobil tuneli tikilir


Partiya sədrinin müavini: “Bu, bəyaz islahat”ın ən uğurlu addımı kimi dəyərləndirilməlidir” – Yenicag.Az\nAna Səhifə Cəmiyyət Partiya sədrinin müavini: “Bu, bəyaz islahat”ın ən uğurlu addımı kimi dəyərləndirilməlidir”\nYeni Çağ Media Qrupu – Mart 01, 2020 - 19:33\nÖtən həftənin gündəmi qardaş Türkiyə Cümhuriyyətinin Suriya ərazisində keçirdiyi hərbi əməliyyatlar olsa da, həftənin sonuna doğru ölkə daxilində baş verən siyasi proseslər ölkə ictimaiyyətinin diqqətini iqtidar-müxalifət münasibətlərinə yönləndirdi.\nAzərbaycan Respublikası Prezident Adminstrasıyasının Siyasi partiyalar və qanunvericilik hakimiyyəti ilə əlaqələr şöbəsinin müxalif partiyalar da daxil olmaqla siyasi partiya liderləri ilə görüşlər təşkil etməsi diqqəti daha çox bu mövzuya yönəltdi. Belə xarakterli görüşlərin təşkili ölkə başçısı İlham Əliyevin şəxsi nəzarətində aparılan, kadr dəyişikliyindən erkən bələdiyyə və parlament seçkilərinə qədər davam edən “bəyaz islahat”ın davamı hesab etmək olar.\nReallıqda bu addımı hakimiyyətin “iqtidar-müxalifət münasibətlərinin siyasi mədəniyyət çərçivəsində formalaşdırılması” yuxarıda qeyd olunan “bəyaz islahat”ın ən uğurlu addımı kimi dəyərləndirilməlidir.\nƏslində iqtidar, “müxalifətə siyasi dözümlülük” prossesinə bir neçə müddət öncədən başlamışdı.\nAXCP-nin Bakı Meriyasının yanında keçirdiyi piket, AXH-nın “Qarabağa azadlıq” aksiyası qeyd etdiyimiz “siyasi dözüm”ün nümunəsidir və bu nümunələrin son nöqtəsi müxalifət partiya liderləri ilə görüşlərin təşkili prosesinə başlanması oldu.\nBu yanaşmaya siyasi partiyaların reaksiyasını hesablamaq hər bir halda çətin olsada ümid edirik ki, siyasi partiyalar erkən parlament seçkiləri zamanında yaranan “baykotçular” və “seçki dəstəkçiləri” kimi iki qrupa bölünməyəcək.\nZamanla ölkə müxalifəti mövcud iqtidarın siyasi kursuna tənqidi yanaşsalarda hadisələr iqtidarın “kadr və siyasi islahat” mövzusunda dayanıqlılıq nümayiş etdirdiyini göstərir.\nBuna nümunə kimi son bələdiyyə və parlament seçkilərində son seçkilərə qədər praktiki olaraq tanınmayan iddiaçıların namizədliyinin təsdiqinə və təbliğat-təşviqatlarının aparılmasına maneələrin yaradılmamasını göstərmək olar.\nYuxarıda sadaladıqlarım hakimiyyətin siyasi partiyalar ilə də görüşlərdə səmimi və dayanıqlı mövqe ortaya qoyduğunu göstərdi. Ancaq müxalifətin bu islahat addımına yanaşması seçkilərdə olduğu kimi bir mənalı olmadı.\nKeçmiş baş Nazir Pənah Hüseyn Dövlət tərbiyəsi göstərərək dəvəti qəbul etdi və Prezident Adminstrasiyasına getdi. İlqar Məmmədov görüş təklifini qəbul etsə də, siyasi təkəbbür göstərərək, görüşün Prezident Adminstrasiyasında yox, başqa yerdə keçirilməsini istədi. İqtidar təmsilçiləri növbəti dəfə səmimi mövqe sərgilədi və görüş şərtlərini qəbul edərək niyyət olaraq müsbət nəticəyə kökləndiklərini göstərdilər.\nDəvət olunanlardan “siyasi əzələ nümayişi” Müsavat başqanı Arif Hacılıdan gəldi. O, siyasi görüşün “Müsavat” qərargahında keçirilməsini istəyərək müsbət nəticəyə gəlmək əvəzinə şəxsi nüfuz prinsipi göstərməsi və yaxud da ölkədə destruktiv qüvvələrin, partiyaların siyasi danışıqlara getməsini “xəyanət” kimi dəyərləndirməsindən özünü qoruma mexanizmi kimi büruzə verdi.\nYuxarıda qeyd olunanlar bir daha iqtidarın “islahat proqramı”nın səmimi olmasını göstərir.\nCəmiyyətin bu məsələlərə münasibəti bir mənalı deyil. Bir qrup bu görüşlərin iqtidarın yeni komandasının siyasi partiyalarla tanışlığı, digər bir qrup isə bunu “növbədənkənar parlament seçkiləri”nin yaratdığı tonusun aşağı salınması üçün atılan addım kimi dəyərləndirir. Radikal kəsim isə hər zaman olduğu kimi bu görüşə gedənləri “xəyanətdə” ittiham edir, eyni zamanda hakimiyyətin qorxaraq geri çəkilməsi kimi dəyərləndirirlər (xislətlərinə uyğun olaraq).\nÜmid edək ki, siyasi partiya liderləri iqtidarın bu addımına heç bir rəng qatmadan prosesin səmimiliyinə inanacaq və öz dəstəklərini əsirgəməyəcəklər. Qalanını isə zaman göstərəcək.


“Bakı şəhərində nəqliyyat sisteminin təkmilləşdirilməsi üzrə 2008–2013-cü illər üçün əlavə Tədbirlər Planı”nın təsdiq edilməsi haqqında 8 iyul 2008-ci il, № 2930 :: Azərbaycan Respublikasının Nəqliyyat Nazirliyi\nBeynəlxalq nəqliyyat dəhlizləri\nRegional infrastruktur layihələri\nDövlətlərarası ikitərəfli əməkdaşlıq\nSazişlər və konvensiyalar\nDövlət xidmətlərinin siyahısı\nNəqliyyat Nazirliyinin Qərarları\nSahələr üzrə məlumat\nBaş səhifə » Qanunvericilik » Sərəncamlar » “Bakı şəhərində nəqliyyat sisteminin təkmilləşdirilməsi üzrə 2008–2013-cü illər üçün əlavə Tədbirlər Planı”nın təsdiq edilməsi haqqında 8 iyul 2008-ci il, № 2930\nAzərbaycan Respublikasının Nəqliyyat, Rabitə və Yüksək Texnologiyalar Nazirliyinin yaradılması haqqında Azərbaycan Respublikası Prezidentinin Sərəncamı\nR.N.Quluzadənin Azərbaycan Respublikasının nəqliyyat, rabitə və yüksək texnologiyalar naziri təyin edilməsi haqqında Azərbaycan Respublikası Prezidentinin Sərəncamı\n“Bakı şəhərində nəqliyyat sisteminin təkmilləşdirilməsi üzrə 2008–2013-cü illər üçün əlavə Tədbirlər Planı”nın təsdiq edilməsi haqqında 8 iyul 2008-ci il, № 2930\n“Bakı şəhərində nəqliyyat sisteminin təkmilləşdirilməsi üzrə 2008–2013-cü illər üçün əlavə Tədbirlər Planı”nın təsdiq edilməsi haqqında\n“Bakı şəhərində nəqliyyat sisteminin təkmilləşdirilməsi üzrə 2006 – 2007-ci illər üçün Tədbirlər Planı”nın təsdiq edilməsi haqqında” Azərbaycan Respublikası Prezidentinin 2006-cı il 1 fevral tarixli 1255 nömrəli Sərəncamına müvafiq olaraq Bakı şəhərində mövcud olan nəqliyyat problemlərinin həll edilməsi, ümumilikdə paytaxtın nəqliyyat sisteminin inkişafının və səmərəli işinin təşkil edilməsi istiqamətində bir sıra mühüm tədbirlər həyata keçirilmişdir.\nBakı şəhərində yeni körpülərin, yeraltı və yerüstü keçidlərin, çoxmərtəbəli avtomobil dayanacaqlarının layihələndirilməsi və tikilməsi, mövcud yol qurğularının təmiri və yenidən qurulması sahəsində aparılan işlərin davam etdirilməsini təmin etmək məqsədi ilə qərara alıram:\n1. “Bakı şəhərində nəqliyyat sisteminin təkmilləşdirilməsi üzrə 2008 – 2013-cü illər üçün əlavə Tədbirlər Planı” təsdiq edilsin (əlavə olunur).\n2. Azərbaycan Respublikasının Nazirlər Kabinetinə tapşırılsın ki:\n2.1. bu Sərəncamın 1-ci bəndi ilə təsdiq edilmiş əlavə Tədbirlər Planından irəli gələn məsələlərin maliyyələşdirilməsi üçün zəruri tədbirlər görsün;\n2.2. ölkənin avtomobil yollarının müasir tələblərə uyğun yenidənqurulması ilə əlaqədar olaraq avtomobil yolları və yol hərəkəti haqqında Azərbaycan Respublikasının qanunvericilik aktlarına müvafiq əlavə və dəyişikliklərin edilməsi barədə təkliflərini Azərbaycan Respublikasının Prezidentinə təqdim etsin;\n2.3. bu Sərəncamın 1-ci bəndi ilə təsdiq edilmiş əlavə Tədbirlər Planının həyata keçirilməsini əlaqələndirsin və onun icrası barədə mütəmadi olaraq Azərbaycan Respublikasının Prezidentinə məlumat versin;\nBakı şəhəri, 8 iyul 2008-ci il\n2008-ci il 8 iyul tarixli 2930 nömrəli Sərəncamı ilə\nBakı şəhərində nəqliyyat sisteminin təkmilləşdirilməsi üzrə\n2008-2013-cü illər üçün əlavə\n№-si\tTədbirin adı\tİcraçılar\tİcra\nI. Bakı şəhərinin küçə və prospektlərinin kəsişmələrində müxtəlif səviyyəli yol qovşaqlarının layihələndirilməsi, tikintisi və yenidənqurulması üzrə\n1.1.\tYol qovşaqlarının layihə-smeta sənədlərinin hazırlanması\tNəqliyyat Nazirliyi, Maliyyə Nazirliyi, İqtisadi İnkişaf Nazirliyi\t2008-2010-cu\n1.2.\tHeydər Əliyev prospektinin Keşlə stansiyasına gedən dəmir yolu ilə kəsişməsində Tağlı körpünün 8 cərgəli hərəkət üçün yenidənqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-ci il\n1.3.\tHeydər Əliyev prospektinin Ağa Neymətulla küçəsi ilə kəsişməsində\tNəqliyyat Nazirliyi, Maliyyə Nazirliyi,\n1.4.\tBabək prospektinin Mikayıl Əliyev küçəsi ilə kəsişməsində\tNəqliyyat Nazirliyi, Maliyyə Nazirliyi,\n1.5.\tAzadlıq prospekti ilə Cəfər Xəndan küçələrinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2009-cu\n1.6.\tZiya Bünyadov prospektinin Əhməd Rəcəbli küçəsi ilə kəsişməsində\tNəqliyyat Nazirliyi, Maliyyə Nazirliyi,\n1.7.\tZiya Bünyadov prospekti ilə Müzəffər Nərimanov küçəsinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2009-2011-ci\n1.8.\tƏbdülvahab Salamzadə, Alı Mustafayev və Hüseynbala Əliyev küçələrinin kəsişməsində\tNəqliyyat Nazirliyi, Maliyyə Nazirliyi,\n1.9.\tƏbdülvahab Salamzadə küçəsi ilə Mətbuat prospektinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2012-2013-cü\n1.10.\tHüseynbala Əliyev küçəsi ilə Rəşid Məmmədov küçəsinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2010-2012-ci\n1.11.\tAzadlıq meydanı - Zığ dairəsi yolu ilə Ramiz Quliyev küçəsinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2011-ci\n1.12.\tAzadlıq meydanı - Zığ dairəsi yolu ilə Gəncə prospektinin kəsişməsində\tNəqliyyat Nazirliyi, Maliyyə Nazirliyi,\n1.13.\tTbilisi prospekti ilə Həsən Əliyev küçəsinin kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2009-2010-cu\n1.14.\tBakıxanov küçəsi boyu Rəşid Behbudov küçəsinin Tbilisi prospektinədək məsafənin birləşməsində\tNəqliyyat Nazirliyi, Maliyyə Nazirliyi,\n1.15.\tKoroğlu Rəhimov küçəsi ilə Fətəli xan Xoyski küçəsinin kəsişməsində\tNəqliyyat Nazirliyi, Maliyyə Nazirliyi,\n1.16.\tNeftçilər prospektinin akademik Mikayıl Hüseynov və Niyazi küçələri ilə kəsişməsində\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2011-2013-cü\n1.17.\tQara Qarayev prospekti ilə Rüstəm Rüstəmov küçəsinin kəsişməsində\tNəqliyyat Nazirliyi, Maliyyə Nazirliyi,\n1.18.\tBakı dairəvi - 2 avtomobil yolunun (Xocahəsən - Lökbatan hissəsi) Xocahəsən qəsəbəsi ərazisində, Heybət stansiyasının yaxınlığında demir yolu ilə kəsişməsində\tNəqliyyat Nazirliyi, Maliyyə Nazirliyi,\n1.19.\tBakı şəhərində istismarda olan 8 ədəd yol ötürücüsünün bərpası və yenidənqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2009-cu illr\n1.20.\tBakı şəhərinin küçə və prospektlərində 75 ədəd piyada keçidlərinin inşası\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2013-cü illər\nII. Bakı şəhərində mövcud avtomobil yollarının yenidənqurulması, yeni avtomobil yollarının, çoxmərtəbəli avtomobil dayanacaqlarının tikintisi üzrə\n2.1.\tAzadlıq meydanını Zığ dairəsi ilə birləşdirən 12 kilometrlik mövcud Zığ şosesinin 8 cərgəli hərəkət üçün yenidənqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2009-cu illər\n2.2.\tZığ dairəsi – Heydər Əliyev Hava Limanı 6 sürət zolaqlı yeni avtomobil yolunun tikintisi\tNəqliyyat Nazirliyi, Maliyyə Nazirliyi,\n2.3.\tHeydər Əliyev Hava Limanı - Mərdəkan dairəsi - Bilgəh mövcud avtomobil yolunun 6 cərgəli hərəkət üçün yenidenqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2009-2011-ci illər\n2.4.\tZığ dairəsi – Heydər Əliyev Hava Limanı avtomobil yolundan Qala stansiyasına və Sahilə gedən 4 cərgəli avtomobil yolunun tikintisi\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2009-2010-cu illər\n2.5.\tM1 (Bakı - Rusiya sərhədi) avtomobil yolunun 46-cı kilometrinə birləşən 54 kilometrlik dənizkənarı Bilgeh - Sumqayıt - Tağıyev qəsəbəsi avtomobil yolunun 4 cərgəli hərəkət üçün yenidənqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2011-2013-cü illər\n2.6.\tHeydər Əliyev prospektinin Babək prospektindən Əzizbəyov dairəsinədək olan sahəsinin 8 cərgəli hərəkət üçün yenidənqurulması\nNəqliyyat Nazirliyi, Maliyyə Nazirliyi,\n2.7.\tBabək prospekti boyu, Qaraçuxur qəsəbəsi üzərindən girişlərlə uzunluğu 1800 metr, öz uzunluğu 780 metr olan vant konstruksiyalı körpünün tikintisi\tNəqliyyat Nazirliyi, Maliyyə Nazirliyi,\n2.8.\tMəhəmmədli, Zabrat, Sabunçu məntəqələrinin yanından keçməklə Nardaran qəsəbəsini yeni tikilən Sabunçu yol qovşağı ilə birbaşa birləşdirən 18 kilometrlik 4 cərgəli sürət zolaqlı avtomobil yolunun tikintisi\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2010-2013-cü illər\n2.9.\tGənclik meydanından Əzizbəyov dairəsinədək Ziya Bünyadov prospektinə paralel olaraq 7 kilometrlik 6 zolaqlı yolun tikintisi\tNəqliyyat Nazirliyi, Maliyyə Nazirliyi,\n2.10\tBakı - Astara yolunun 4 - 7-ci kilometrliyində, Bibiheybət məscidi ilə Bayıl bazan arasında yolun yeni trassaya köçürülməklə yenidənqurulması\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2010-cu illər\n2.11.\tBakı – Ələt avtomobil yolunun 8 kilometrlik Bayıl - Bibiheybət - Lökbatan dairəsi sahəsinin 6 cərgəli hərəkət üçün yenidənqurulması\n2.12.\tVaqif prospektini Xətai prospekti ilə birləşdirən 1,6 kilometrlik 4 cərgəli yolun tikintisi\tNəqliyyat Nazirliyi, Maliyyə Nazirliyi,\n2.13\tMir Cəlal küçəsini Biləcəri enişinə birbaşa birləşdirən 1 kilometrlik 4 cərgəli avtomobil yolunun tikintisi\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2010-2012-ci illər\n2.14.\tXırdalan dairəsi yaxınlığında, şimal istiqamətində dəmir yolu xəttinin altından keçən mövcud köhnə tunelin əvəzinə yeni 6 cərgəli tunelin tikilməsi\tNəqliyyat Nazirliyi, Maliyyə Nazirliyi,\nİqtisadi İnkişaf Nazirliyi\t2008-2011-ci illər\n2.15.\tBakı şəhərinin avtomobil yollarında, prospektlərində və mövcud piyada keçidlərində bərpa və yenidənqurma işlərinin aparılması\tNəqliyyat Nazirliyi, Maliyyə Nazirliyi, İqtisadi İnkişaf Nazirliyi, Bakı Şəhər İcra Hakimiyyəti\t2009-2013-cü illər\n2.16.\tBakı şəhərinin müxtəlif yerlərində çoxmərtəbəli avtomobil dayanacaqlarının tikintisi\tNəqliyyat Nazirliyi, Maliyyə Nazirliyi, İqtisadi İnkişaf Nazirliyi, Bakı Şəhər İcra Hakimiyyəti\t2008-2013-cü illər\nŞəxsi elektron ünvanı hesabı\nYalnız Nazirlik işçiləri üçün nəzərə tutulmuş elektron ünvan hesabı\nŞəxsi elektron ünvanı hesabına keçid\nTbilisi prospekti, 1054,\nAZ 1122, Bakı şəhəri, Azərbaycan\nTelefon: (+994 12) 530-02-41\nFaks: (+994 12) 530-35-42\n© Copyright | Azərbaycan Respublikası Nəqliyyat Nazirliyi\nBütün müəllif hüquqları qorunur 2012\nMEQA şirkətinin istehsali


“Qəbələ”nin Avroliqaya hazırlıq planı | SuperSport\nƏsas səhifə Futbol “Qəbələ”nin Avroliqaya hazırlıq planı\nDərc etdi: SupersportTarix İyun 12, 2018 , 03:05 Kateqoriya: FutbolRəy yoxdur\nSupersport.Az xəbər verir ki, 2017/18 mövsümü başa çatdıqdan sonra istirahətə buraxılan komanda iyunun 12-də hazırlıqlara start verəcək. Qəbələdə bir araya gələcək “qırmızı-qaralar” ayın 18-dək məşqlərini doğma arenada gerçəkləşdirəcək. Milli komandaların düşərgəsindən qayıdan futbolçular xüsusi proqramla hazırlaşacaq.\nKomanda UEFA Avropa Liqası ilə start verəcəyi 2018/19 mövsümünün hazırlığını Sloveniyada davam etdirəcək. İyunun 20-də bu ölkəyə yollanacaq “Qəbələ” təlim-məşq toplanışını iyulun 7-dək sürdürəcək. Bu müddətdə komanda 4 yoxlama oyunu keçirəcək. Bu matçlardakı rəqiblər dəqiqləşməsə də, qarşılaşmalar iyunun 23-də, 28-də, iyulun 1-də və 5-də baş tutacaq.\n“Neftçi” braziliyalı hücumçuyla gücləndi


Nəzarət kameraları - Страница 5 - Услуги - Azforum.az\n✺IP kamera ✺\n✺Musahide kameralari✺ 055 245 89 79✺\n✺Təhlükəsizlik kameraları✺ 055 245 89 79✺\n✺Təhlükəsizlik (nəzarət) kameraları✺055 245 89 79\nGördüyümüz işilərin keyfiyyətinə əsaslanaraq tam əminliklə seçiminizi Alphae etməyinizi məsləhət görürük.\n✺Təhlükəsizlik kameralarının quraşdırılması✺\n✺Təhlükəsizlik kameralarının satışı ✺\n✺Müşahidə kameraları ✺\nSizin sayənizdə “Alpha” şirkəti daha da inkişaf edərək, bölgələrimizdə də filiallarını açmağa davam edir. Azərbaycanın istənilən bölgəsində təhlükəsizlik kameralarını və sistemlərini quraşdıraraq hər zaman keşiyinizdə durmaqla fəxr edirik.\n“Alpha” şirkəti bütün təhlükəsizlik kameraları və sistemlərinə 1 il zəmanət verir. Və bu müddət ərzində pulsuz texniki servis göstərir.\nElece de muxtelif noc tehlukesizlik-nezaret kamera ve sistemleri – Alpha.


Şəhid məktubları - MƏTNLƏR\n11:23 11 Aprel 2016 1518 dəfə oxunub\n1518 dəfə oxunub\nMorqda işləyən Kubra xanım şəhid olmuş əsgərlərin cibindən çıxardığı bu məktubların güllə yerlərini və qan ləkələrini olduğu kimi sizə təqdim edə bilmədiyi üçün təəssüflənir və nöqtəsinə, vergülünə, hətta qrammatik səhvlərinə belə toxunmadan çap etdirməklə ovunmağa çalışır. Üstəlik zamanın öz dəsti-xətti ilə qələmə aldığı bu hekayətləri ixtiyarınıza buraxmaqla təskinlik tapır, düşünür ki, indən sonra bu kağız parçaları əvvəlki qədər ağır olmayacaq, onları kitab rəfindən götürmək, o üzə, bu üzə çevirmək, hətta işığa tutub oxumaq mümkün olacaq.\nƏvvəlan salam. Necəsüz Lələ Güli Elçin Feyruz Hikmət necədir. İşləriniz necə gedir. Bilirəm indi iş əlindən başuzu qaşımağa vaxtuz yoxdur. Əgər mənim kefimi xəbər almaq istəsəz sağ-salamatam. İşlərim də yaxşı gedir. İndi biz bir neçə gündür təlimi başa vurmuşuq. İndi isə pexota təlimi keçirik. Pexota təlimi minemiyot təlimindən çətindir. Günüzlər dəniz qırağında dağda paliqona gedirik gecələr isə çölə hücumu öyrənirik. Yorulmayasan çox əladır maraqlıdır.\nBurda bir leytnatla tanış olmuşam, nə vaxt istəsəm məni kağızsız buraxa bilər. Amma qorxuram gələm. Gəlsəm birdən yoldaşlarım döyüşə gedər. Komandirimizə demişəm, döyüşdən kağıznan buraxacaq. Day lələm mənim üçün gəzməsin.\nBurda yanımda Kolinofkadan 2-i nəfər var. Biri Məmmədin oğlu Mehrabın arvadının qoxumu Elmidar təyyar oğlu biri Xavizənin oğlu idrisin gəlininin qardaşı Tehran gülseyin oğlu. Mənim sözüm bu qədər. Yazın görüm öz kefiniz necədir. Lələ necədir. Vaxt tapıb çölə gedə bilir. Gəlsəm çəlləyin birin mən yeyəcəm. İki aydı balıq yemirəm.\nİki yarım aydı gəlməyimə inanmıram. Hələ billəm iki üç gün bundan qabaq gəlmişəm. Günlərim çox xoş keçir.\nÇülü necədir. Almaz gilə deyin onu çox işdədməsin. Kömək eləsin. Mənim üçün darıxmasın sağlıq olsun. Eravanı alanda onunçün erməni gəlni gətirəcəyəm.\nElçin necədi. Deyin işində olsun day mənə molla lazım deyil. Mamaçanın uşaqlarından biri molladır: cibində quran.\nFiyruz necədi. quşa gedə bilir. Deyin seçmə qurtaran deyil atsın vursun. Almaz necədi deyin uşaqdan madı olsun. Gəlib əmi deyən görüm.\nMehri necədi. deyin ondan qabaq lalə corab toxuyub göndərdi. Ovşim sözüm bu qədər. Məndən məni soruşanlara çoxlu-çoxlu salamlar. Mənə kəddə qohumlardan hasının toyu olacaqsa həmən günü yazın bəlkə döyüşdən gəldim.\nDünyalar qədər istəkli sevgilim Qabil sən bilsən mən bu məktubu necə yazmışam. əzizim bu məktubu mən kövrələ-kövrələ yazıram. Əzizim mən səni başa düşürəm ki sən əsgərliyə məni qoyub getmək istəmirsən. Bilirəm ki məni bir gün görməyəndə darıxırsan. Sevgilim elə mən də sənin kimi darıxıram. Nə etməliyik dözməli və səbr etməliyik. Bəlkədə sən gedəndən sonra orada 1-2 yaxutda 1 ay çətinlik çəkəcək məni görmək istəməyəcəksən. Elə mən də sənin kimi darıxacam. əzizim Qabil mən sənin məktubunu ağlaya-ağlaya oxudum. Bəlkə sən də bu məktubu kövrələ-kövrələ oxuyacaqsan sevgilim mən sən gedənə kimi səninlə olmaq istəyirəm. Bəlkədə sən də bu fikirdəsən. Bilirəm əzizim sənin mənə olan sözün nədir. Qabil nə olar məni bağışla. Sənin o gecə məni öpməyinə razı olmadım. Ancaq indi peşmanam ki niyə belə elədim. Mən nə biləydim ki sən belə tez əsgər gedəcəksən. Axı mən elə fikirləşdim ki, biz həmişə görüşəcək və nə vaxt olsa öpüşəcəyik. Yalnız belə olmadı. Bilirəm əzizim dura bilməyəcəyik. Elə isə görüşəndə öpməyə hazır ol. Nə vaxt istəsən öp. Amma özümə demə. Sağ ol.\nMənimçün sənin getməyin çox çətindir.\nİmza: sevgilin Amaliya\nƏziz qardaşım Rəsul salam. Salamdan sonra sağlıq və salamatlıq. Yaz görüm necəsən. Rəsul mənim məktub yazmağım ancaq əmin sənin yanına gələndən gələnə olur. Rəsul bibin səndən ötrü yaman darıxır. Yenə pəpiş başını qatır. Minir bibiyin belinə, qolun, üzün dişdiyir. Nə qədər eliyirik bizdə qalmır.\nYaz görüm nə iş görürsən. Xüsusi kefin necədir. Başar üzüyola ol. Hamımızın sənə çoxlu salamı var. Arzu eləyirik ki, müharibə qurtarsın sağlıq salamatlıq olsun. Rəsul özün neçə aydı ordasan gör imkan olsa icazə al əminnən gəl. Əminə də tafşırmışam deyir imkan olsa gətirəcəm. Sağ ol, öpürəm səni məktub yaz. Bir az da sözündən-söhbətindən yaz əmin məktubu özümə verir.\nƏziz qardaşım Rəsul salam. Salamdan sonra yaz görüm vəziyyətin necədir. Sizə indi nə örgədirlər. O qədər yadıma düşürsən ki, burnumun ucu göynəyir. Rəsul qonşumuz Məmişin oğlu İntiqam əsgərlikdən qaçıb gəlmişdi. Deyirdi serjantım məni incidir. deyir pul ver şokalad al, siqaret al.\nƏgər səni də incidirlərsə əmim gələcək yanına onda deyərsən. Rəsul Ziyyədin bir dəfə gəlib evdəkiləri gördü. Sən də bir dəfə komandirindən icazə al gəl bir səni görək. Qumruynan Tamara yaman darıxıblar səndən ötərin. Elə hamımız... Rəsul aprelin 1-də Tofiq yaman aldatdı məni. Dedi Rəsul gəlir. Mən də səni yuxuda görmüşdüm. Qaçdım həyətə gördüm yoxsan. Sonra yadıma düşdü ki, aldatma günüdür. Rəsul mənə məktub yaz. Gözləyəcəm. Yaz gör sizi nə vaxt döyüşə aparacaqlar. Bax özündən müğayat ol. Yaxşı. Rəsul səni öpüb ayrılıram. Sağ ol.\nİmza bacın Adilə 11.II.94\nSalam əziz ana kefin necədir\nİsmayıllıda havalar yaxşımı keçir\nSalam de hamıya mənim dilimdən\nSizdə nə var nə yox təzə xəbərdən\nBəlkə ağlayırsan məndən xəbərsiz\nYox, yox, qadan alım ağlama mənsiz\nSənin göz yaşının hər damlasına\nMən qurban kəsilim səssiz səmirsiz\nTez yaz cavabını gözləyirəm mən\nYuxuma girmişdin dünən yenə sən\nNigaran qalmışam anacan, səni\nNə vaxt görəcəyəm bir də görəsən?\nAnacan necəsən. Buradan zəng eləmək bir az çətindir. Ona görə də zəng eliyə bilmirəm. Amma çalışacağam ki zəng eləyim. Bilirəm ki, məktub gec gəlib çatır. Amma neyləyək 5-10 gündən sonra uvalneniya məsələsi düzəldi. 3-4 nəfər heç evə getmiyən var. Onlardan sonra görək icazə alıb gələ bilərəmmi? Nə isə. Hər şey Allah talanın köməkliyi ilə yaxşı olar. Bura məktub yazmaq istəsəniz Adres belədir.\nGoranboy rayonu h/h 157 İSR.\nDaha nə yazım. Sağ olun, var olun, öpürəm sizi.\nGoranboy. 18.XI .93\nSevgilim Qabilə sonuncu məktub\nDünyalar qədər istəkli sevgilim səni sevir və sənin xaişini yerinə yetirir və ağlama deyirsən ağlamıram. Əzizim axı özümü saxlaya bilmirəm sənin məktubunu oxuyanda kövrəlir və ağlayıram. Və çalışıram ki, sən gedəndə dalınca ağlamayım. Mən bilirəm ki, mən ağlasam sən də ağlayacaqsan. Bəli sənin dediyini edirəm. deyirsən fikir eləmə eləmirəm. Və sən yadıma düşəndə şəkilinə baxıb elə biləcəm yanımdasan. Qaldı sənin əsgərliyini çəkib gəlməyinə allah qoysa çəkib gələrsən. Həyat qurar və ailə sahibi olarıq. Əzizim ailə quracaq sən ata mən isə ana olacam. Əzizim o nə deməkdi səni ömrüm boyu gözləyəcəm və sənin məktublarını oxuyub səni yadıma salacam. Bəli nə vaxt olsa görüşəcəyik. Elə məndə səni son dəfə bağrıma basmaq və öpmək istəyirəm. Yaxşı əzizim dalınca ağlamayacam. Bilirəm məni sevirsən və mənsiz dura bilməyəcəksən. Elə məndə sənsiz dura bilməyəcəm.\nYaxşı tez-tez məktub yazacam və cavab gözləyəcəm.\nSağ ol. Öpürəm səni.\nƏvvəla salam. Əzizlərim mənim əhvalımla tanış olsuz hələlik sağ və salamatam. Dayım Teymur əzizim xala ayın 17-də Arcazor uğrunda döyüşdə ayağımdan yaralandım. Narahat olmayın, axrı ki, Arcazoru aldıq. Hindi Ağdərədə qospitalda yatıram. Xala mənim yaralandığımı bizlərdən heç kim bilməsinlər. Xala məndən ötrü ağlamayın çünki Yerevanı alıb pramoygələcəm sizə, Teymur dayımnan oturub bir qletka araq içib sonra dava salacam.\nEşitmişəm Tahirə ora ərə gedib. allah xoşbəxt eləsin gələndə onu da görərəm. Ordan Füzuli gilə Almariyə asobu çoxlu salam de. Xala səndən bir xaişim var orda bir adam var ona da asobu salam de. Pərviz darıxma gələrəm. Yadındadı sənnən mal axtarmağa gedirdik. Lap əla adamın canına yatır heyif cavanlıq. Teymur dayı sən də darıxma az qalıb gəlib sizdə vurmağımıza. Xala məndən olsa ora gəlmərəm, məni ora çəkib gətirən bir canlı var (zaravat) Pərviz oraları sənə tapşırmışam onu sənə tapşırıram sənidə allaha\nƏzizlərim sağ olun. Ayın axırı bərkə qospitaldan çıxıb sizə gəldim hələlik bu qədər öpürəm sizi.\n20 yanvar 1993-cü il\nSalam Natiq. Necəsən? Mən yaxşıyam. Sənin də yaxşı olmağını o bir Allahdan arzu edirəm. natiq yəqin orda da havalar soyuq keçir hə? Üşümürsən ki? özünü soyuğa vermə. Allah eləməmiş xəstələnərsən, əynini qalın elə. Natiq, məktubunu aldım. Həm Sahibi gördüyüm üçün, həm də səndən məktub aldığım üçün elə sevindim ki. Natiq, mən sənə məktub yazmışdım. Görünür almamısan. Üstündə Gəncədə olan yerinin adresini yazmışdım. O məktubda səndən o qədər şikayət yazmışdım ki. Yazmışdım ki, sən insafsızsan. Bilirsən niyə? Çünki, mənə məktub yazmırsan. O məktubumdan qabaq sənə üç dənə məktub yazmışdım. Ancaq göndərə bilmədim. Ürəklənib 4-cünü göndərdim, o da gəlib sənə çatmadı. Mən sənin kimi insafsız deyiləm, Natiq. Sənin adresini dəqiq bilsəm, sənə tez-tez məktub yazaram, heç vaxt tapıb oxuyada bilmərsən. Ancaq sizin yeri tez-tez dəyişirlər. Nə olar, ay insafsız, sən mənə məktub yazsan, öz adresini versən, inan ki, hər gün məktub yazaram sənə. Mən sənin kimi deyiləm. Xahiş edirəm, Natiq, mənə tez-tez məktub yaz, məni məktubsuz qoyma. Mən o biri məktubumda yazmışdım ki, mənə şəklini göndər. Ürəyə bax ki, sən o məktubu almamısan, ancaq şəklini göndərmisən. Amma doğrudan insafsızsan. O nə sözlərdi yazmısan? «Əgər məndən yana darıxsan, şəklimə baxarsan, darıxmasan, o sənin öz işindir» nə bilim nə. Özün bir fikirləş. Yol gözləyən qız gözlədiyi adamdan yana darıxmazmı? Natiq, mənə bir dənə də şəklini göndər, ancaq gözündə açki olmasın. Qəşəng düşmüsən, ancaq, gözlərin görsənmir. Yaman arıqlamısan. Fikir eləmə, hər şey yaxşı olacaq, inşallah. Natiq məhləmizdə toy evi tikirlər, inşallah sən gəlib hazırını görərsən.\nSəlvər dayının qzı İlhaməni apardılar. Cəfər dayının qızı İlhaməni nişanlayblar xalası oğluna. Vüqarın bacısı İlahəni nişanladılar Azalı bir oğlana.\nII binadakı Rəşidin qızı qoşulub qaçdı. Eldənizin bacısını Habilə verdilər. Deyəsən Habili də əsgər aparacaqlar, ona görə tez qızın sözünü alıblar. Məhləmizdə olan təzə xəbərlər bu qədər.\nNatiq, səndən bir xahişim var. Özünü qoru, ehtiyatlı ol. Bilirəm ki, Sahib də, sən də heç özünüzü fikirləşmirsiniz. Natiq, heç olmasa mənim xatirimə özünü qoru. Bir də ki, arxayın ol, bil ki, yolunu gözləyəcəm. Və sənin bir barmağına belə tikan batmasını istəmirəm. Bu günlə düz 208 gündür ki, hər axşam dal balkona çıxıb Allaha dua edirəm.\nNatiq, məni məktubsuz qoyma. Dözə bilmirəm. İnanırsan ki, az qalıram gedim vayenkomata, Deyim ki, məni yollasınlar sən olduğun yerə. Döyüşə bilməsəm də sənin yanında olaram. Bu mənə bəsdir. Görəsən götürərlər məni? Kaş bir quş olardım, uçub gəlib səni görüb qayıdardım. Eh, Natiq sözüm çoxdur. Yazdıqca yazmaq istəyirəm. Ancaq bəsdir. Sənə yazdığım məktubları bilmirəm necə göndərim. Sənin də məktub yazmağını istəyirəm. Amma o məktubun da mənə necə gəlib çatacaq bilmirəm. Mənə məktub göndərsən Zülfiyə xalaya yazarsan ki, elə eləsin heç kim bilməsin. Xahiş edirəm. Əgər bir adam bilsə inan ki mən ölmüşəm. Qonuşlarımızı ki, tanıyırsan.\nMamamın da acığına gələr. Danışdığımızı mamama demişəm. Bir az hirsləndi ki, atan bilsə öldürər. Dedim neyləyim mama əsgər gedirdi. Allah qoysa, gələndən sonra danışmağa getməyəcəm. Elə dedim ki, dinməsin... Nə edim. Əlimdən səni gözləməkdən başqa bir iş gəlmir. Ancaq gözləmək.\nSağ ol. Bir xahişim var səndən. Elə elə ki, bu məktubum ələ düşməsin, cır at.\nÖzündən müğayat ol.\n(Cır at xahiş edirəm)\nƏziz və hörmətli Şükür qardaşım, necəsən, keyfin necədi. Qaqa helə mən də səninçün darıxıram. Qaqa bir də sən haçan evə gəlirsən. Qaqa sən gələndə mənə remen gətirərsən. Qaqa bir də sənin 22 mart ad günüvü təbrik edirəm. Sənə 100 il ömür arzu edirəm. Qaqa day nə yazım. Birdəfəlik evimizə qayıtmağuvu gözliyirəm. day qaqa yazmağa bir sözüm yoxdu. Sağ ol və sağ salamat qal. Sağ ol qaqa. Səni çoxlu-çoxlu öpürəm.\nİmza: Şükürün qardaşı vəli\nYaqub Zurufçunun ikinci ayrılığı\n11:20 15 Sentyabr 2021\nHüseyn Arifin qızı: “Sevdiyi qız atamı qoyub qaçmışdı” - Müsahibə\n21:00 14 Sentyabr 2021\nRüstəm Behrudi: “Meydan hərəkatının ilk lideri mən olmuşam” - Müsahibə\n09:40 12 Sentyabr 2021


"Şubalı" döymə kotlet - Fotolar\n“Şubalı” döymə kotlet – Fotolar\nKartof, toyuq əti və göbələkdən dadlı və gözəl görünüşlü kotletlərin hazırlanma qaydasını təqdim edirik.\n150-200 q şampinyon\nƏti tikələrə bölüb (4 ədəd) hər iki üzünü döyün. Duz, istiot vurun.\nİç: Göbələk və soğanı kubik doğrayıb yarımbişmiş hala gələnədək qovurun. Pendiri sürtgəcin iri gözündən keçirin. Cəfərini xırda doğrayın. Göbələk, soğan, pendir və göyərtini qarışdırın, duz, istiot əlavə edin. Qaynar kütlədə pendir əriyəcək.\nİçi ətin içinə qoyub ona oval forma verin\nKotletləri əvvəlcə una, sonra yumurtaya batırın.\nKartofu sürtgəcdən keçirin. Yumurtaya batırdığınız kotletləri sürtgəcdən keçirilmiş kartofa bükün.\nQaynar yağda hər iki üzünü qızardın. Qızarandan sonra daha 5-10 dəqiqə mikrodalğalı sobada bişirin.


"Sülhməramlıların həmin ərazidən çıxarılması məsələsi masaya qoyula bilər" - Azinforum.az İnformasiya Portalı\nAna səhifə / Siyasət / “Sülhməramlıların həmin ərazidən çıxarılması məsələsi masaya qoyula bilər”\n“Sülhməramlıların həmin ərazidən çıxarılması məsələsi masaya qoyula bilər”\nFransanın ermənipərəst deputatları təzədən Qarabağa qanunsuz səfərə hazırlaşırlar. Rəsmi Bakının razılığı olmadan “artsax”sevər fransız deputatlar qanunu pozmağa can atırlar. Bu haqda qondarma “Fransa-artsax dostluq qrupu”nun fransalı sədri, deputat Qi Tessinin məktubunda deyilir. Artıq erməni mediası indidən bunu keçmiş separatçı rejimin təbliği üçün istifadə etməyə başlayıb.\nAzərbaycan bu təxribatın qarşısını almaq üçün hansı tədbirləri görəcək? Ümumiyyətlə, ərazimizə Bakının icazəsi olmadan girişlər nə vaxt dayandırılacaq? Bəs Rusiya sülhməramlıları onları ərazimizə buraxacaqmı?\nBir müddət əvvəl fransız jurnalistlər geri qaytarılmışdı. Amma xarici ölkələrin rəsmilərinin Azərbaycanın ermənilər yaşayan ərazilərinə qanunsuz səfərləri səngimir, ayaqları kəsilmir. Onlar bununla ölkəmizin suverenliyinə hörmətsizlik nümayiş etdirirlər.\nEyni zamanda, sülhməramlı qüvvələrin borcudur ki, Laçın koridoruna nəzarəti gücləndirsinlər, üçtərəfli bəyanatın mahiyyətinə zidd addım atmasınlar. Bu səfərlər həm də onu diktə edir ki, Azərbaycan tərəfi Laçın dəhlizinə nəzarəti gücləndirsin və sürətləndirsin. Əks halda ermənipərəst rəsmilərin Xankəndinə gediş-gəlişi intensivləşəcək, getdikcə adiləşdiriləcək.\nHələlik Azərbaycan Xarici İşlər Nazirliyindən fransız deputatların səfər hazırlığına dair münasibət bildirilməyib. Analoji susqun reaksiya Rusiya müdafiə nazirinin müavini Dmitri Bulqakovun Xankəndi səfərində də sərgiləndi.\nYada salaq ki, bundan əvvəl də Avropa Parlamentinin, ayrı-ayrı dövlətlərin deputatlarının Qarabağa qanunsuz səfərləri olub və Azərbaycanın “qara siyahı”sına salınıblar. Lakin daha konkret addımların atılmasına zərurəti var.\nMartın sonunda isə Ermənistanın ədliyyə naziri Rüstəm Badasyan Qarabağa gəlmiş, Xankəndidə terrorçu-separatçıların lideri Araik Arutyunyanla görüşmüşdü. Fransız, rus rəsmilərlə yanaşı həm də erməni rəsmilərin Qarabağa qanunsuz səfərləri nə zaman yekunlaşacaq və Azərbaycan bunun qarşısını almaq üçün hansı addımları atmalıdır?\nAzərbaycan Demokratik İslahatlar Partiyasının sədri, deputat Asim Mollazadə bildirdi ki, Azərbaycan Rusiya sülhməramlılarına bu istiqamətdə növbəti dəfə etirazını bildirməlidir və onların Laçın dəhlizindən keçib ərazilərimizə qeyri-qanuni keçidinə mane olmalıdırlar.\nMollazadə hesab edir ki, fransız deputatlar Qarabağa Azərbaycanın rəsmi icazəsi olmadan gəlməklə normaları pozurlar və qeyri-qanuni addım atırlar: “Laçın dəhlizinə nəzarəti gücləndirməyə ehtiyac var. Eyni zamanda, silahlı adamların keçib Qarabağa gəlməsi hallarına yol verilir və nəzarət tam təmin olunmur. Ümidvaram ki, Ağdamda yaradılan Monitorinq Mərkəzi də bu yöndə ciddi işlər görməlidir. Xarici işlər nazirimiz ATƏT sədri ilə görüşdə də qeyd etmişdi ki, Ermənistandan ərazilərimizə yük maşınlarında gizli şəkildə hərbçilər daşınır. Özü də bu məlumatlar erməni mənbələrindən yayılır. Erməni valideynlər övladlarının Qarabağa göndərilməsinə etiraz edirlər. Ona görə də həm onların, həm rəsmi şəxslərin Qarabağa qanunsuz gəlişi sülhməramlılar tərəfindən dayandırılmalıdır”.\nAMİP sədri Arzuxan Əlizadə isə “Yeni Müsavat”a bildirdi ki, Qarabağa qanunsuz səfərlər Azərbaycan üçün artıq həll olunmalı problemdən biridir. Onun sözlərinə görə, bizim ərazilərə rəsmi Bakının icazəsi olmadan daxil olmaq qanun pozuntusudur: “Bu haqda Azərbaycan dövlət başçısı da narazılığını bildirmişdi. Ardınca Rusiya xarici işlər naziri Sergey Lavrov söylədi ki, erməni rəsmilərin həmin yerlərə səfərində problem görmürük, kommunikasiyalar, əlaqələr olmalıdır. Ancaq Lavrovun mövqeyi Azərbaycan qanunlarına zidd açıqlama idi. Çünki sözügedən ərazilər Rusiya sülhməramlılarının məsuliyyət dairəsinə daxildir və kənar şəxs gəldikdə buna cavabdehliyi Rusiya rəhbərliyi daşıyır. Ona görə ortada 10 noyabr bəyanatı var və razılaşmaya zidd addımlara yol verilməsi Azərbaycan ərazilərinin toxunulmazlığının pozulmasıdır”.\nA.Əlizadə hesab edir ki, növbəti belə hal baş versə, Azərbaycan tərəfi rəsmi şəkildə Rusiyaya etiraz bildirməlidir və 10 noyabr bəyanatındakı bəndlər yada salınmalıdır: “Hətta sülhməramlıların həmin ərazidən çıxarılması məsələsi masaya qoyula bilər. Çünki bu qanunsuz səfərlər və şərait yaradılması çox ciddi məsələdir”.\nXatırladaq ki, Prezident İlham Əliyev yerli və xarici jurnalistlər üçün təşkil olunmuş mətbuat konfransında sözügedən məsələyə toxunmuşdu: “Yenə də deyirəm, bəzi məsələlər var ki, Rusiyanın sülhməramlı qüvvələri bizim ərazimizə xarici vətəndaşların buraxılmasında o qədər də ciddi addımlar atmırlar. Bu, bizi narahat edir və bu narahatlığı da biz Rusiya tərəfinə çatdırırıq. Əminəm ki, vaxt keçdikcə, bu məsələlər də tənzimlənəcək”.\nÖncəki Xətaidə gizli toy: 63 nəfər saxlanıldı\nNövbəti Rəfael Cəbrayılovu hansı cəza gözləyir?


Ziya Əzizov Tərlan Əhmədov haqda heç nə bilmirmiş… » Football-plus.az\n25 in 19:53olke\n“Neymegen”in əsas komandasında oynamamağım klublararası problemə görə idi”\nMövsüm başa çatar-çatmaz heyətində köklü dəyişikliyə əl atan, 15 futbolçusu ilə yolları ayıran “Keşlə” yenidən qurulur. Çoxları bakılıların iddiasının azalacağını düşünürdü. Ancaq belə görünür ki, son mövsümün autsayderi olan, İcraiyyə Komitəsinin güzəşti nəticəsində premyer-liqada qalan sabiq “bankirlər” təslim olmaq fikrində deyil. Artıq bir neçə transfer həyata keçirilib. Rəşad Əzizli, Ruslan Qurbanov və Franko Floresin keçidini rəsmiləşdirən, xorvat İqor Yovanoviç və braziliyalı Jan Deretti ilə anlaşıb onların yolunu gözləyən paytaxt təmsilçisi bir gənc futbolçu da transfer edib. U-21-in üzvü Ziya Əzizov növbəti mövsüm Tərlan Əhmədovun limitə düşən futbolçusu olacaq. Hollandiyanı Azərbaycana dəyişən yarımmüdafiəçi ilə keçidinin detalları barədə danışdıq.\n- “Keşlə”yə keçidin necə baş tutdu?\n- Tərlan müəllim U-21-lə əsas yığmanın “Dalğa Arena”da baş tutan görüşünü canlı izləyirdi, məncə, orda görüb bəyənib və qərar verib. Bəlkə daha əvvəldən izləyirmiş, deyə bilmərəm. Mənimlə əlaqə saxladılar və təklif göndərdilər. Düşündüm, hərtərəfli götür-qoydan sonra təklifi qəbul etdim.\n- Ona görə ki, başqa təklifin yox idi?\n- Niyə ki?! Hollandiyadan və başqa ölkələrdən dəvət gəlmişdi. Amma “Keşlə”nin şərtləri daha cəlbedici oldu. Həm də Azərbaycan doğma vətənimdi. Ata yurdumda özümü sınamaq qərarına gəldim.\n- Tərlan Əhmədovu əvvəldən tanıyırdın?\n- Açığı, öncədən şəxsi tanışlığım yox idi. Haqqında ətraflı məlumatım da yox idi. Əvvəlcə internetlə maraqlandım, haqqında oxudum, məlumat topladım. Sonra müəyyən şəxslərdən, yaxınlardan soruşdum və ancaq müsbət fikirlər eşitdim. Dörd gündü burdayam və bu müddətdə yaxından tanış ola bilmişik. Çox pozitiv insandı, ondan müsbət enerji almaq olur. Məşqçi kimi də çox bəyəndim. Elə hiss edirəm ki, Tərlan müəllimi lap çoxdan tanıyıram.\n- Rusiyada dünyaya gəlmisən, Hollandiyada yaşamısan. Azərbaycanda sənə çətin olmayacaq ki?\n- Bəli, Moskvada doğulmuşam. İki yaşım olanda isə Hollandiyaya köçmüşəm və orda yaşayıram. Amma əslən azərbaycanlı olduğum üçün burda özümü heç də yad hiss etmirəm. Sadəcə, ilk dönəmlər bir az öyrəşməyim lazımdı. Komandaya, mühitə alışmalıyam. Ümid edirəm, bu prosesi tez keçəcəyəm. Bütün qohumlarım burdadı. Əslən Gəncədənəm, Bakıda da qohumlarım var. Onların və klubdakıların dəstəyinə arxalanıram. İnşallah, çempionatın startına qədər tam uyğunlaşaram.\n- 20 yaşın var, bu o deməkdi ki, limitə düşən futbolçusan. Yəni növbəti mövsümdə Tərlan Əhmədov məcburiyyətdən sənə ilk “11-lik”də şans verə bilər. Bunu özün üçün üstünlük sayırsan?\n- Mən bu haqda düşünmürəm. Sadəcə, hər oyunda, hər məşqdə daha yaxşı oyun göstərmək üçün əlimdən gələni edəcəm. Seçimi isə Tərlan müəllim edəcək. Bu suala başqa cür cavab verə bilmirəm.\n- “Den Boş”da daim oynayırdın və göstəricilərin də yaxşı idi. Ancaq son mövsüm “Neymegen”də bir dəfə də meydanda görünmədin. Hər halda, biz səninlə bağlı statistika əldə edə bilmədik.\n- Haqqımda internet qaynaqlarından bilgi əldə edə bilməməyiniz normaldı. Çünki “Neymegen”in əvəzedici\nkomandasında çıxış edirdim. Əvəzedicilərin protokollarını, futbolçuların göstəricilərini isə sayta qoymurlar. Halbuki “dubl”da, demək olar, bütün oyunlarda meydanda olmuşam. O ki qaldı “Neymegen”in əsas komandasında oynamamağıma, bu, klublararası problemə görə idi. “Den Boş”la müqaviləni birtərəfli qaydada pozmuşdum. Belədə onlar şərt qoydular ki, “Neymegen”də oynaya bilmərəm. Əks halda, klubumu cərimə gözləyirdi. “Neymegen”in əsas komandasında oynasaydım, “Den Boş”a pul ödənilməliydi. Yalnız əvəzedicilərdə çıxış etməyimə problem yaratmadılar. Siz sual verdiz, mən də aydınlıq gətirdim, amma bunu yazmağa, şişirtməyə ehtiyac yoxdu.\n- Qeyd etdiyimiz kimi, U-21-in son toplanışına çağırılmışdın. Ancaq nədənsə Lixtenşteyndə meydana çıxmadın və sona qədər ehtiyatda qaldın.\n- Əsas yığma ilə oyunda da sonradan meydana çıxdım. Mən məşqlərdə çalışıram ki, komandaya faydalı olduğumu göstərim. Oynayıb-oynamamağıma isə baş məşqçi qərar verir. Lixtenşteyndə ehtiyatda qalmağım da məqçinin seçimi idi.\n- Bəs məğlubiyyətin səbəbini nədə görürsən? Blirsən ki, Lixtenşteyn tarixində ilk qələbəni məhz yığmamızın üzərində qazandı?\n- Təbii ki, bilirəm, eşitmişəm. Uduzmağımız mənim üçün də təəccüblü oldu. Heç kim gözləmirdi. Buna qəza, təsadüfi yenilgi də demək olar. Lixtenşteyn bəxt sayəsində üstələdi bizi. Cəmi bir şansları oldu, onu da qola çevirdilər. İnanmayanlar görüşün videoyazısını əldə edib baxa bilərlər. Bizdə isə şans gətirmədi. Epizodlar oldu, ancaq fərqlənə bilmədik. Düzdü, rəqib qol vurduqdan sonra tam müdafiəyə qapandı, bu üzdən real fürsət yaxaladığımızı deyə bilmərəm. Heç də həmişə yaxşı oynayan qələbə qazanmır, belə oyunlar da olur. Lixtenşteynə yenilgidən dərs çıxarmaq lazımdı. Seçmə mərhələ çərçivəsində növbəti iki oyunu Bakıda keçirəcəyik. Sentyabrın əvvəlində əvvəlcə Slovakiyanı qonaq edəcəyik, ardınca Gürcüstanı. O vaxt artıq çempionat da başlayacaq və yığma üzvləri oyun təcrübəsi qazanmış olacaq. Hər şey özümüzdən asılıdı. Ev oyunlarında maksimum nəticə əldə etməli, özümüzü azarkeşlərə bağışlatmalıyıq. Göstərməliyik ki, Lixtenşteynə yenilgi həqiqətən də təsadüf idi.\n“Keşlə” bu gündən başlayır Qurban Qurbanovun oğlu Lixtenşteynə məğlubiyyəti faciə yox, dərs sayır Tərlan Əhmədov “Neftçi”dəki kəşfini yanına aparır Tərlan Əhmədov hamıdan narazı qalıb Yığma üzvü klubunu dəyişdi


Elanın kodu: 846851\nŞüvəlanda Mayak bağlarında super təmirli bağ evi satılır. İstirahət və yaşayış üçün hər bir şərait var. Həyətdə geniş hovuz var. Real alıcılar müraciət edə bilər.\nÜnvan: Bakı şəhəri, Маyak bağları


Kərəm Həsənov Bakıda nəhəng ticarət mərkəzi tikdirir – XəbərAl.Az\nAKTUAL manset Ölkə\nKərəm Həsənov Bakıda nəhəng ticarət mərkəzi tikdirir\nXəbəral.az bildirir ki, K.Həsənov özünə yaxın tikinti şirkətləri vasitəsi ilə Bakı şəhərinin Heydər Əliyev prospektində böyük bir biznes mərkəzinin tikintisinə başlayıb.\nVerilən məlumata görə, dəyəri yüz milyondan çox olan bu mərkəz paytaxtda fəaliyyət göstərən biznes mərkəzlərin ən böyüyü olacaq.\nQeyd edək ki, Bakıda Kərəm Həsənova məxsus böyük obyektlər də fəaliyyət göstərir. Belə ki, Dalğa Plaza, Baxçasaray Şadlıq Sarayı, “Bakı Mall”, “Tarqovı”da Bakı Ticarət Mərkəzi Kərəm Həsənova məxsusdur. Bu obyektlərin idarə olunması oğlu Ceyhun Həsənov tərəfindən həyata keçirilir. Onu da nəzərə çatdıraq ki, K.Həsənov 10 il Əmlak Komitəsinin sədri vəzifəsində çalışıb\nOXUMA SAYI: 13. 404\nAzərbaycanda 4 gün iş yoxdur — Xüsusi plan hazırlanır\nBu həftə müsəlman dünyası Qurban bayramını qeyd edəcək. “BakuPost”un məlumatına görə, bayram münasibəti ilə Azərbaycanda 4 gün qeyri-iş günüdür. Baş Nazir Əli Əsədovun “2020-ci il üçün Novruz, Ramazan və Qurban bayramları günlərinin müəyyən edilməsi haqqında” 2 dekabr 2019-cu il tarixli sərəncamına əsasən, 2020-ci il iyulun 31-i və avqustun 1-i Qurban bayramı günləri müəyyən edilib. 1 […]\nCəmiyyətlə dövlət qurumları arasında baryer-Mətbuat xidmətləri


Mon-Sen-Mişel qala-adası - Uşaq Bilik Portalı\nDünyanın ən qədim astronomik saatı\nMon-Sen-Mişel (fr. Mont Saint-Michel) — Fransanın şimal-qərbində, Normanidiyada yerləşən ada-qalaya çevrilmiş kiçik bir qayalıq adadır.\nAdada 709-cu ildə şəhər salınıb. Ada Müqəddəs Mixailin şərəfinə bu cür adlandırıb. Buranın Bibliya ilə əlaqədar olması haqqında əfsanə çox məşhurdur. Bu əfsanəyə görə, müqəddəs Mixail məhz burada əjdaha cildinə girmiş iblislə savaşmışdır.\nBuranın bütün dünyada analoqu yoxdur. 1000 ildir ki, dünyanın hər yerindən olan zəvvarlar və səyahətçilər ən qədim kilsə mərkəzinə və memarlıq abidəsinə tamaşa etmək üçün – Mon-Sen-Mişel adası və qalasına axın edirlər.\nBu yer populyarlıqda Fransanın rəmzi sayılan Eyfel qülləsindən və Versal sarayından sonra Normandiyada ikincidir. İl ərzində buranı 3 milyona qədər qonaq ziyarət edir.\nQala-şəhər kafeləri, restoranları, kiçik suvenir dükkanları, muzeyləri, rəngli küçələri, kilsəsi və XV-XVI əsrlərə aid köhnə evləri ilə məşhurdur. Qaladan ətrafdakı mənzərələrə heyranedici bir mənzərə açılır.\nFransızlar buranı “dünyanın səkkizinci möcüzəsi” adlandırmağı sevirlər, lakin Avropa ölkələrinin sakinləri isə buranı “Qərbi Avropanın əsl xəzinəsi” adlandırırlar.\nHal-hazırda orada 80 nəfər yaşayır. 1979-cu ildə Mon-Sen-Mişel YUNESKO-nun Dünya İrsi Siyahısına daxil edilib.


“Fitch” də Azərbaycanın reytinqini “mənfi”də saxladı\n2021, 13 İyun, bazar, Bakı vaxtı 09:07\nFitch-in Nyu Yorkdakı ofisi, ABŞ\n“Fitch” beynəlxalq reytinq agentliyi Azərbaycanın reytinqinə yenidən baxıb.\nAgentliyin press-relizində bildirilir ki, Azərbaycanın uzunmüddətli defolt reytinqi BB+ səviyyəsində saxlanılıb. Bu səviyyə olduqca zəif, “spekulaytiv” hesab olunur.\nAzərbaycanla bağlı reytinq üzrə agentliyin proqnozu yenə də mənfidir.\n“Fitch” Azərbaycanla bağlı qiymətləndirmə zamanı nəzərə aldığı faktorları da açıqlayıb. Agentlik hesab edir ki, Azərbaycanda makroiqtisadi sabitliyin yaxşılaşdırılması və maliyyə sektorundakı zəifliyin azaldılması siyasətinə cavabdehlik dolğun deyil.\nBundan başqa büdcənin neft qiymətlərindən asılılığına da diqqət ayrılır.\nBuna da bax: SOCAR niyə borc içindədir? [ekspert rəyi]\nKarbohidrogen ehtiyatlarının qiymətlərində davamlı azalmanın müşahidə olunması da reytinqin müəyyən edilməsində əsas faktorlardan hesab olunur.\nAgentlik məlumatında həmçinin, Azərbaycanda geniş ictimai və siyasi sabitliyin davamlılığını proqnozlaşdırır. Hesab edir ki, Dağlıq Qarabağ münaqişəsində iqtisadi və maliyyə sabitliyinə təsir göstərəcək dərəcədə gərginlik gözlənilmir.\n“Fitch” bundan öncə Azərbaycanın reytinqinə bir il əvvəl, 2016-cı ilin avqustunda baxaraq endirmişdi. Agentlik elə həmin vaxt Azərbaycanın yerli və xarici valyutada olan emitentin uzunmüddətli defolt reytinqini “BB+”, proqnozu isə «neqativ» olaraq müəyyənləşdirmişdi.\nBu günlərdə, iyulun sonunda digər nüfuzlu reytinq agentliyi Standard and Poor’sdə Azərbaycanın reytinqini dəyişmədən saxlamışdı.\nStandard and Poor’s Azərbaycanın uzunmüddətli, qısamüddətli xarici və milli valyutada reytinqini 'BB+/B' səviyyəsində (“spekulyativ”, yaxud “zibil” səviyyə) saxlamışdı. Reytinq mənfi proqnozlu idi.


03:29 01 İyun 2020\n17:30 21.02.2020 Qısa URL\nOnun sözlərinə görə, bu günədək İşçi Qrup tərəfindən Binəqədi rayonunun 350 hektar ərazisində 90 min ağac və kol sayılıb\nBAKI, 21 fevral — Sputnik. Yaşıllıq sahələrinə nəzarət edilməsi üçün elektron və vizual məlumat bazası yaradılır.\nSputnik Azərbaycan xəbər verir ki, ETSN-in Geodeziya və Kartoqrafiya müəssisəsinin direktoru Nazim İsmayılov bu gün keçirilən mətbuat konfransında danışıb. O bildirib ki, mövcud yaşıllıqların real vəziyyətinin qiymətləndirilməsi məqsədilə ETSN tərəfindən vizual nəzarət sisteminin və elektron məlumat bazasının yaradılmasına başlanılıb.\nİlkin olaraq inventarizasiya işlərinə Bakı şəhərindən başlanılıb və bu proses mərhələli şəkildə böyük şəhərləri əhatə edəcək.\nNazirlikdə bununla əlaqədar İşçi Qrup yaradılıb və İşçi Qrup tərəfindən şəhərin ərazisi inzibati rayonlar üzrə sistemləşdirilir, hər rayon şərti kvartallara bölünür və nömrələnir. Mövcud yaşıllıq sahələrinin uçota alınması üçün ərazidəki bütün ağac və kollar bir-bir sayılır, koordinatları götürülür, yaşıllıq faizi hesablanır, fotoşəkilləri çəkilir və elektron məlumat bazasında yerləşdirilir.\n"İnventarizasiya işlərinə pilot olaraq Bakı şəhərinin Binəqədi rayonundan başlanılıb. Artıq rayonun bir sıra ərazilərinin məlumat bazası hazırdır. Məsələn, Binəqədi rayonu 8-ci mikrorayon ərazisində Naxçıvanski və Bəhlul Səttarzadə küçələrinin arasındakı müəyyən olunmuş 12-ci kvartalda 541 ağac və 273 kol mövcuddur, yaşıllıq 13.8 faiz təşkil edir", - deyə o bildirib.\nOnun sözlərinə görə, bu günədək İşçi Qrup tərəfindən Binəqədi rayonunun 350 hektar ərazisində 90 min ağac və kol sayılıb. Proses davam edir.\nBildiririk ki, məlumat bazasından dövlət əhəmiyyətli infrastruktur, istehsalat layihələrinin hazırlanmasında, müxtəlif tikinti işlərinin layihələndirilməsində və torpaq sahələrinin ayrılmasında mərkəzi icra hakimiyyətləri, o cümlədən İqtisadiyyat Nazirliyi, Dövlət Şəhərsalma və Arxitektura Komitəsi və digər aidiyyəti qurumlar da istifadə edə biləcək.\nOnların "əjdaha"sından bizdə də olacaq - Bakıda yer seçirlər


Hər bir zonada turizm infrastrukturunun inkişafı planı hazırlanacaq\nƏbülfəs Qarayev: «Bölgələrdə mövcud olan kortəbiilik turizmin inkişafını ləngidir»\nTurizmin inkişafı üçün əsas məsələ istirahət mərkəzlərinin və mehmanxanaların sayının artırılmasıdır. Bu barədə mətbuata açıqlamasında bildirən mədəniyyət və turizm naziri Əbülfəs Qarayev deyib ki, Mədəniyyət və Turizm Nazirliyi ölkə ərazisində turizm zonalarının müəyyənləşdirilməsi prosesini bu il tam yekunlaşdıracaq və bundan sonra hər bir zonada infrastrukturun inkişafı planı hazırlanacaq: “Bölgələrdə mövcud olan kortəbiilik turizmin inkişafını ləngidir. Buna görə də hər zonanın öz infrastruktur planı hazırlanacaq və turizmin inkişafı həmin plana uyğun həyata keçiriləcək”.\nNazirin sözlərinə görə, son illərdə ölkədə turizm infrastrukturunun inkişaf etdirilməsi nəticəsində xarici turistlərin sayı 40 faiz artıb. 2009-cu ildə 35 mehmanxana və motel tikilərək turistlərin istifadəsinə verilib, daha 56 belə obyektin inşası isə davam etdirilir. Əbülfəs Qarayevin sözlərinə görə, istirahət mərkəzlərinin və mehmanxanaların sayının artması nəinki xidmətin keyfiyyətinin yüksəlməsinə, həmçinin bu sahədə ucuzlaşmaya gətirib çıxaracaq: “Hesab edirəm ki, bu il turizm şirkətləri tərəfindən keçən ilə nisbətən daha yaxşı şərait yaradılıb. Düzdür, 2009-cu ildə dünyada gedən böhran səbəbindən Azərbaycana gələn turistlərin sayında çox böyük artım gözləmirik. Təxminən artımın 5-10 faiz civarında olacağını düşünürük”.\nQeyd edək ki, Əbülfəs Qarayev bugünlərdə Gəncəbasar zonasında yerləşən mədəniyyət və turizm idarə və müəssisələrinin vəziyyəti və fəaliyyətinin qiymətləndirilməsi üçün təşkil olunan zona müşavirəsində bu regiona gələn turistlərin Gəncəbasar zonasının tarixi abidələri və mədəniyyət obyektləri ilə də maraqlandığını vurğulayaraq, onların vəziyyətinin yaxşılaşdırılmalı olduğunu, bu sahədə işlərin aparılmasının vacibliyini qeyd edib.


Yeni il ərəfəsində əfv olmayacaq » NUH informasiya agentliyi\nMüsahibə17 dekabr 2017 18:29\nHər il olduğu kimi, bu il də Dünya Azərbaycanlıların Həmrəylik Günü və Yeni il bayramı ərəfəsində növbəti əfv sərəncamı imzalanacağı gözlənilir. Konstitusiyaya görə, əfv sərəncamının verilməsi prezident İlham Əliyevin səlahiyyətindədir.\nPrezident yanında Əfv Məsələləri Komissiyasının üzvü Əliməmməd Nuriyev Modern.az-a danışarkən təmsil etdiyi qurumda növbəti əfv sərəncamına hazırlıq üçün hər hansı toplantı keçirilmədiyini deyib:\n"Azərbaycanda əfvlə bağlı sərəncam bir qayda olaraq, əlamətdar, tarixi günlərdə ölkə rəhbərliyi tərəfindən verilir. Amma sərəncam verilməsi nəzərdə tutulsaydı, Komissiya toplaşmalı idi. Bu günə qədər isə iclaslar keçirilməyib. Ona görə də ilin sonunda əfv olacağını düşünmürəm”.\nƏ.Nuriyev Komisiyyanın toplaşmamasına rəğmən, prezidentin hər an belə bir qərar verəcəyini istisna etməyib:\n"Müstəsna hüquq dövlət başçısnındır. İstənilən vaxt sərəncam verilməsi onun səlahiyyətindədir”.\nƏfv Məsələləri Komissiyanın digər üzvü Rəşad Məcid də əfvlə bağlı gözləntilərə aydınlıq gətirərkən, təxminən eyni fikirləri səsləndirib:\n"Dünya Azərbaycanlılarının Həmrəyliyi Günü və Yeni il ərəfəsində Prezident İlham Əliyev tərəfindən əfv sərəncamının imzalanacağı gözlənilmir”.\nKomissiya üzvü fikrini belə əsaslandırıb: "Təbii ki, sərəncam verilməsi cənab prezidentin səlahiyyətində olan məsələdir. Amma əgər əfv olacaqdısa, indiyədək komissiya topalaşardı, iclaslar keçirilərdi. İndiyə qədər hər hansı iclas keçirilmədiyindən əfv olmayacaq”.\nRespublikamız müstəqillik əldə etdikdən bu günə qədər 61 əfv sərəncamı imzalanıb. 7 mindən artıq şəxs bu sərəncamlarla cəzadan azad edilib, yaxud müddətli cəza ilə əvəzlənib. 2003-cü ildən bu günə qədər prezident İlham Əliyev tərəfindən imzalanmış əfv sərəncamları nəticəsində 3700-ə qədər şəxs cəzadan azad edilib. Son illərin təcrübəsinə nəzər salsaq, 31 dekabr Dünya Azərbaycanlılarının Həmrəylik Günü və Yeni il münasibətilə 2016-cı il istisna olmaqla cənab prezident tərəfindən əfv sərəncamları imzalanıb.\n14 yanvar 2019 15:24


Youth Karabakh News | Aleksey Fenenko: Ermənistan Rusiya diplomatiyasını pis vəziyyətdə qoydu\n18 May, 2020, 13:31\nAleksey Fenenko: Ermənistan Rusiya diplomatiyasını pis vəziyyətdə qoydu\nErmənistanın baş naziri Nikol Paşinyan onlayn mətbuat konfransı keçirərək, bir çox açıqlamalar verib. Onun ən maraqlı açıqlaması Dağlıq Qarabağ münaqişəsinin həlli prosesinə aid idi. Ermənistan liderinin sözlərinə görə, inqilabdan sonra (söhbət 2018-ci ilin yaz hadisələrindən gedir – red.) Qarabağ münaqişəsinin həlli ilə bağlı yeni sənədlər yoxdur, “köhnə sənədlərin hamısı isə rədd edilib, çünki onlar bizim üçün qəbuledilməzdir”.\nNikol Paşinyan məhz bu şəkildə bir neçə həftə əvvəl danışıqlar masasında mərhələli həll planı ilə bağlı sənədin olduğunu bildirən Rusiya Xarici İşlər naziri Sergey Lavrovun Qarabağ nizamlanması ilə bağlı açıqlamasına münasibət bildirib.\nTanınmış rusiyalı politoloq, beynəlxalq münasibətlər sahəsində ekspert, Beynəlxalq Məsələlər üzrə Rusiya Şurasının mütəxəssisi, Moskva Dövlət Universitetinin Dünya siyasəti fakültəsinin beynəlxalq təhlükəsizlik kafedrasının dosenti Aleksey Fenenko Media.Az-ın bu məsələlərlə bağlı suallarını cavablandırıb.\n– Baş nazir Nikol Paşinyan böyük mətbuat konfransı keçirdi və Ermənistanın Qarabağ tənzimlənməsi ilə bağlı bütün “köhnə sənədləri” rədd etdiyini bildirdi. Beləliklə, o, Rusiya Xarici İşlər nazirinin danışıqlar masasında bir planın olması barədə açıqlamasına münasibət bildirdi…\n– Bunu dərhal Rusiyanın mövqelərinə zərbə adlandırmaq olar. Rusiya Federasiyası Qarabağ məsələsində vasitəçi olub və hələ də bu missiyanı davam etdirir. 2016-cı ildə məhz Rusiyanın vasitəçiliyi ilə Qarabağ tənzimlənməsinin yeni mərhələli planı barədə Sankt-Peterburq və Vyana sazişləri imzalanıb.\nİndi məlum olur ki, Ermənistan rəsmi şəkildə Rusiyanın vasitəçiliyindən imtina edib. Bununla da Rusiya diplomatiyasını ciddi şəkildə pis vəziyyətdə qoyub. Bəli, Nikol Paşinyan əvvəllər də razılaşmanı hər şəkildə pozurdu, imtina edirdi, uzadırdı. Ancaq bu vaxta qədər Ermənistanın razılaşmalardan imtina etdiyini eşitməmişdik, bunu vurğulayıram. İndi bu baş verdi. Ermənistan Rusiyanın vasitəçiliyi ilə əldə olunan bütün razılaşmaların üstündən xətt çəkir.\n– Bəs bundan sonra nə olacaq? İllərdir davam edən danışıqlar, güzəştlər sadəcə, sıfırlanacaq? Hər şey sıfırdan başlamalıdır?\n– Bəli, belə çıxır ki, hər şey sıfırdan başlayır. Ermənistan Azərbaycana NATO-nun Yerevanla birlikdə olduğunu göstərmək üçün ABŞ və Fransanı bu prosesə cəlb edəcək. Eyni zamanda, bunu Rusiyaya da göstərəcək. Bu bir erməni strategiyasıdır.\nBundan əlavə, hesab edirəm ki, Nikol Paşinyan Qarabağ münaqişəsinin həllinə başlamamaq üçün ləngitmə taktikasını seçir. O, gah sazişlərlə razılaşır, gah razılıqların olmadığını bəyan edir. Eyni zamanda, sülh danışıqlarının davam etdirildiyi görüntüsünü yaradır.\n– Bəs dünyanın bir çox ölkələri kimi iqtisadi böhran və koronavirus pandemiyası səbəbindən çətin vəziyyətə düşən Ermənistana bu sərf edirmi?\n– Düşünürəm ki, Ermənistan tərəfi yaranan çətin iqtisadi vəziyyətə görə dəymiş ziyanı elə “millətçilik partlayışı” ilə ödəmək istəyir. Yəni, xarici problemlərin köməyi ilə insanları daxili problemlərdən yayındırmaq və bununla da, cəmiyyəti birləşdirmək arzusundadır.\n– Başqa sözlə, “ümumi düşmən” təklif etmək…\n– Bəli, tamamilə doğrudur. Bu, hələlik təbliğatla tamamlanacaq: guya Rusiya Ermənistana xəyanət edir.